钦定古今图书集成/明伦汇编/官常典/第620卷 > 《送靳子鲁出守颍州序》前人
## 钦定古今图书集成/明伦汇编/官常典/第620卷 > 《送靳子鲁出守颍州序》前人

子鲁第进士者五年不调，居怏怏失志也。伤锡类中
匮，而亲不霑主恩，自谓于藩王无君子之泽，赐生之
义远也。三奏勿报焉。遂往守颍州云：“余惟子鲁，论天
下事无不仿佛，若即成功也，则安肯不欲施尽之。且
尔不闻其兄言易邹齐间哉？”结发称田生，有司以与
计偕上，时即首六郡弟子。弱冠第进士，所守地凡三
大郡，各著异绩，南阳、豫章诸卿大夫若父老，各以其
经学治行，翕然重之，想见风采，而顾愈益畏子鲁，自
惟难兄。夫以经学治行甚盛，显于当世，卿大夫若父
老，而子鲁未就一业，莅一邑，裦然唯知己者之私与，
而未以信众人，污不阿，弟乃敬礼之若是，可谓贤矣。
然栖栖五年，求一诸郎不获，复俛首就簿书吏，视人
以幸所不当得之嫌，而自处于叔疑、龙断之诮，卒无
以自明，而身比于斥抑。卒为之者，何其下也？子鲁寔
自负其才，故受此而不去，欲有所用其未足也，故不
薄于其官。子鲁岂不谓“吾何使厄于所适哉？”颍三年
而治，人庶乎其谓我不肯违君之情，为欲致诸其大
也。方今西北有匈奴“之忧，而江南敝于转馈，庶民将
不安其田里，而兴叹息愁恨之心，则淮颍之间扬浅
可虑也。”昔在汉孝宣之世，承奢侈师旅之后，黄次公
为颍州，所务耕桑节用治之时参考阴伏，使奸人去
入它郡，盗贼日少，三老、力田、孝弟有行义，而民皆乡
教化，使天子得并力于边圉，亦甚行其志也。即使次
公为“相，总纪纲号令，亦无以自见尔，岂得谓功名于
治郡时损邪！今省寺诸郎，非不以礼优而职逸，无论
一事之善微不足纪，不获乎上一事，亦不得自裁。郡
国守臣，便宜从事，条教既定，沛然惟吾法之尊，若无
所沮，此为从吾所好也。”子鲁大人以恭谨闻，山东质
行，如石奋家，今二子皆视古二千石何减“奋哉！”兄弟
彬彬，九江长淮之上，寄有专城不借寇，而民各父母，
岂弟君子，千里比肩。冯野王兄弟继踵五原，犹有让
焉。兹不已荣于天下，可传于后世乎？乃知贤者诚重其去就。夫曲士小儒，感慨而舍位，一不当意，即长往
者，非能洁身也，其计画无复之耳。向令子鲁、周回，一
诸郎不能弃，而又不能幡然于颍州，是“无从事”不失
时之知，不得于心斯多也，何以称笃行君子哉！